बदनौर
बदनौर, राजस्थान के ब्यावर जिले का एक नगर है। यह तहसील मुख्यालय है। बदनौर दुर्ग किले का नाम यहाँ के परमार शासक 'बदना' के साथ जुड़ा हुआ है। इन्होंने 845 ईस्वी में बदनापुर की स्थापना की थी जो बाद में जाकर बदनोर कहलाया। वही यहाँ से खुदाई में प्राप्त 1439 ई के एक शिलालेख से यह ज्ञात होता है कि इसे 'वर्धनपुर' भी कहा जाता था। हम्मीर रासो में भी बदनोर किले के बारे मे वर्णन मिलता है। किले में स्थित चार भुजा मन्दिर के शिलालेख से ज्ञात होता है कि बदनोर किले का निर्माण 1584 में किया गया था। किले में कई मन्दिर एवं धार्मिक स्थित है जिनमें द्वारकाधीश मन्दिर, मैया सीता मन्दिर, गोपाल मंदिर तथा किले से 2 किलोमीटर दूर स्थित कुशला माता मन्दिर प्रमुखतया हैं.